Dɣa deg unamek n waya, ad d-naf M. A. At Qasi yessemres s waṭas ṣṣenf-a n tsuqilt awal s wawal  tuskilt  am wakken i d-nenna yakan, s yin ad tid-yeḍfer usekkir n  ureṭṭal  yellan s tuget, d acu kan awi yufan amer awalenagi akk ireṭṭalen ad ttwaddmen seg tantaliyin nniḍen am tcawit iwakken tasuqiltis ad tili s tmaziɣt. Ay agi yettuɣal ɣer lebɣi n umsuqel yeṭṭefen deg talɣa n uḍris aɣbalu mebla ma yeḍra-d kra n ubeddel deg uḍris n yiswi, ara t-iḥazen deg unamek. Dɣa d annect-a i t-yeǧǧan, ad yessexdem kra n yisekkiren nniḍen deg tsuqilt-is am: ureṭṭal d urwas, asnulfawal i yettuneḥsaben d yiwen seg talɣiwin n ureṭṭal.